23.11.2022 г.
BG
Официален вестник на Европейския съюз
L 303/3
ДЕЛЕГИРАН РЕГЛАМЕНТ (ЕС) 2022/2288 НА КОМИСИЯТА от 16 август 2022 година за изменение на Делегиран регламент (ЕС) 2021/2066 за допълнение на Регламент (ЕС) 2019/1022 на Европейския парламент и на Съвета по отношение на удължаването на срока на изключението от задължението за разтоварване въз основа на висок процент на оцеляване за Венерините миди (Venus spp.), миди Сен Жак (Pecten jacobaeus) и мидите от видовете Venerupis spp. в западната част на Средиземно море
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) 2019/1022 на Европейския парламент и на Съвета от 20 юни 2019 г. за установяване на многогодишен план за риболова на запаси от дънни видове в западната част на Средиземно море и за изменение на Регламент (ЕС) № 508/2014 (1), и по-специално член 14 от него, като има предвид, че: (1)
С Делегиран регламент (ЕС) 2021/2066 на Комисията (2) се урежда изпълнението на задължението за разтоварване във връзка с някои запаси от дънни видове в западната част на Средиземно море от 1 януари 2022 г. до 31 декември 2024 г.
(2)
На 9 май 2022 г.
Испания, Франция и Италия (групата на високо равнище Pescamed) представиха на Комисията съвместна препоръка, в която се предлага удължаване на срока на някои изключения от задължението за разтоварване за риболова на дънни видове в западната част на Средиземно море, като се вземат предвид становищата на Консултативния съвет за Средиземно море (MEDAC).
(3)
Научният, технически и икономически комитет по рибарство (НТИКР) подложи съвместната препоръка на оценка в периода 16—20 май 2022 г. (3)
(4)
На 8 юли 2022 г. групата на високо равнище Pescamed представи актуализирана съвместна препоръка, която също беше оценена от НТИКР.
(5)
В съответствие с член 18 от Регламент (ЕС) № 1380/2013 на Европейския парламент и на Съвета (4) Комисията разгледа актуализираната съвместна препоръка от 8 юли 2022 г. в контекста на оценката на НТИКР, за да се гарантира, че тя е съвместима със съответните мерки за опазване, включително със задължението за разтоварване.
(6)
В актуализираната съвместна препоръка от 8 юли 2022 г. се предлага удължаване на срока на предвидените в член 15, параграф 4, буква б) от Регламент (ЕС) № 1380/2013 изключения въз основа на висок процент на оцеляване за Венерини миди (Venus spp.), миди Сен Жак (Pecten jacobaeus) и мидите от видовете Venerupis spp., уловени с механични драги.
(7)
По отношение на Венерините миди (Venus spp) НТИКР стигна до заключението, че подкрепящата информация предоставя надеждни оценки на висок процент на оцеляване.
Поради това Комисията счита, че срокът на изключението следва да бъде удължен.
(1) (ОВ L 172, 26.6.2019 г., стр. 1).
(2) Делегиран регламент (ЕС) 2021/2066 на Комисията от 25 август 2021 г. за допълнение на Регламент (ЕС) 2019/1022 на Европейския парламент и на Съвета по отношение на конкретизирането на изпълнението на задължението за разтоварване във връзка с някои запаси от дънни видове в западната част на Средиземно море за периода 2022—2024 г. (ОВ L 421, 26.11.2021 г., стр. 17).
(3) Научен, технически и икономически комитет по рибарство (НТИКР) – Оценка на съвместните препоръки относно задължението за разтоварване и относно Регламента за техническите мерки (STECF-22-05).
(4) Регламент (ЕС) No 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) No 1954/2003 и (ЕО) No 1224/2009 на Съвета и за отмяна на регламенти (ЕО) No 2371/2002 и (ЕО) No 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).